b'\n_START_ARTICLE_\nHumppilan yl\xc3\xa4aste\n_START_PARAGRAPH_\nHumppilan yl\xc3\xa4aste on Humppilassa sijaitseva yl\xc3\xa4koulu.\n_START_SECTION_\nRakentaminen\n_START_PARAGRAPH_\nEnnen vuotta 1995 ei Humppilassa ollut yl\xc3\xa4koulua ja oppilaat kulkivat Jokioisille, jossa kahden kunnan oppilaat toimivat samassa koulussa. Koulun nimi oli Jokioisten-Humppilan peruskoulun yl\xc3\xa4aste, mutta Humppilan perustaessa oman yl\xc3\xa4koulunsa nimi muutettiin Jokioisten yl\xc3\xa4asteeksi._NEWLINE_Vuonna 1995 Humppilaan perustettiin yl\xc3\xa4koulu, joka toimi samoissa tiloissa alakoulun kanssa Humppilan Kirkonkulman koululla. Yl\xc3\xa4koulu tarvitsi omat tilat, sill\xc3\xa4 oppilaita oli paljon, ja uuden yl\xc3\xa4koulun rakentamista alettiin suunnitella jo samaisena vuonna. Oppilaita vuonna 1995 oli 115 ja opettajia oli yhdeks\xc3\xa4n. Uusi koulu maksoi noin 17 miljoonaa markkaa, ja se pyrittiin saamaan valmiiksi vuoteen 2000 menness\xc3\xa4._NEWLINE_Koulun suunnittelu l\xc3\xa4hti nopeasti k\xc3\xa4yntiin, ja vuonna 1997 saatiin koulun piirustukset valmiiksi. Vuonna 1998 alettiin koulua rakentaa, ja vuonna 1999 opetusministeri Maija Rask osallistui yl\xc3\xa4koulun peruskivien muuraamiseen. Oppilaat muuttivat vastavalmistuneeseen kouluun syksyll\xc3\xa4 2000._NEWLINE_Humppilan yl\xc3\xa4koulu perustettiin Humppilan Kirkonkulmankoulusta noin 350 metrin p\xc3\xa4\xc3\xa4h\xc3\xa4n, ja se sijaitsee Humppilan kirkon vieress\xc3\xa4.\n_START_SECTION_\nLiikunta ja taideaineet\n_START_PARAGRAPH_\nVuonna 1996 perusti silloinen liikuntasihteeri Timo Kangasniemi vuotuisen tapahtuman, jossa oppilaat juoksevat kev\xc3\xa4isin 9,1 kilometri\xc3\xa4 pitk\xc3\xa4n Selk\xc3\xa4tien lenkin liikuntatuntien yhteydess\xc3\xa4. Selk\xc3\xa4tien lenkin juokseminen on jatkunut jokaisena vuonna siit\xc3\xa4 l\xc3\xa4htien. Tapahtuma on hyv\xc3\xa4 tapa testata yl\xc3\xa4kouluik\xc3\xa4isten nuorten kuntoa._NEWLINE_Vuonna 2005 Humppilan yl\xc3\xa4koulun lentopalloa harrastavat nuoret voittivat pronssia yl\xc3\xa4koululaisten SM-lopputurnauksessa Oulunsalossa. Humppilassa on lis\xc3\xa4ksi oma lentopallojoukkue Yri._NEWLINE_Uutena lajina yl\xc3\xa4koululaisten keskuuteen nousi maahockey. Humppila Hockey voitti kaudella 2015-2016 alle 16-vuotiaiden suomenmestaruuden._NEWLINE_Vuonna 2005 oli yl\xc3\xa4- ja alakoulussa toiminnassa yhdeks\xc3\xa4n b\xc3\xa4ndi\xc3\xa4 ja koulu sai vanhempainyhdistykselt\xc3\xa4 lahjoituksena mikrofoneja ja vahvistimia._NEWLINE_Yl\xc3\xa4koulussa oppilaita l\xc3\xa4hent\xc3\xa4vi\xc3\xa4 ja sivist\xc3\xa4vi\xc3\xa4 tapahtumia suositaan ja ryhm\xc3\xa4henke\xc3\xa4 korostetaan todella paljon. Vuonna 2015 kolme yl\xc3\xa4koululaista nuorta voitti valtakunnallisen Taitaja-kilpailun.\n_START_SECTION_\nSelk\xc3\xa4tie\xc2\xa0\n_START_PARAGRAPH_\nIdea Selk\xc3\xa4tien juoksuun l\xc3\xa4hti silloiselta kunnan liikuntasihteeri Timo Kangasniemelt\xc3\xa4. H\xc3\xa4n toimi poikien liikunnan opettajana vuosina 1995-1998. Timo Kangasniemen j\xc3\xa4lkeen liikunnanopettajaksi tullut Tapio Kes\xc3\xa4lahti alkoi kehitt\xc3\xa4\xc3\xa4 Selk\xc3\xa4tien juoksun perinnett\xc3\xa4._NEWLINE_Perinteen alkamiseen vaikutti Tapio Kes\xc3\xa4lahden oma urheilutausta. Isona syyn\xc3\xa4 oli Kes\xc3\xa4lahden halu muuttaa raa`alta kuulostava Cooperin testi miellytt\xc3\xa4v\xc3\xa4mp\xc3\xa4\xc3\xa4n muotoon. Tavoitteena oli saada oppilaat innostumaan my\xc3\xb6s vapaa-ajalla lenkkeilemiseen, jotta kest\xc3\xa4vyyskunto paranisi. Vanhempien kannustava palaute lenkist\xc3\xa4 ja oppilaiden innostunut osallistuminen oli positiivinen yll\xc3\xa4tys._NEWLINE_Aluksi vain pojat juoksivat ja vapaaehtoiset tyt\xc3\xb6t saivat osallistua lenkkiin. Vuonna 2003 Selk\xc3\xa4tie tuli my\xc3\xb6s tyt\xc3\xb6ille pakolliseksi. Ensin aikoja kirjattiin omaksi iloksi, mutta pian alettiin pit\xc3\xa4\xc3\xa4 koulun sein\xc3\xa4ll\xc3\xa4 kunniataulua tyt\xc3\xb6ille ja pojille. Kunniataulut motivoivat juoksemaan lenkin lujempaa._NEWLINE_Suurin osa oppilaista oli positiivinen lenkki\xc3\xa4 kohtaan, mutta my\xc3\xb6s ep\xc3\xa4varmoja ajatuksia oli, sill\xc3\xa4 lenkki oli juostava puolessatoista tunnissa. Lenkki oli p\xc3\xa4\xc3\xa4st\xc3\xa4v\xc3\xa4 1.30 tunnissa, sill\xc3\xa4 suomen armeijassa marssivauhti on 6km/h. Kes\xc3\xa4lahti perusti t\xc3\xa4h\xc3\xa4n aikavaatimuksensa. Jotkut, onneksi harvat, j\xc3\xa4iv\xc3\xa4t l\xc3\xb6ntystelem\xc3\xa4\xc3\xa4n. Jotkut oppilaat rikkoivat rajojaan pyrkiess\xc3\xa4\xc3\xa4n alle 40 minuuttiin, jonka j\xc3\xa4lkeen heid\xc3\xa4n jalkansa olivat kipein\xc3\xa4 monta p\xc3\xa4iv\xc3\xa4\xc3\xa4._NEWLINE_Selk\xc3\xa4tiet\xc3\xa4 juostiin ensimm\xc3\xa4ist\xc3\xa4 kertaa vuonna 1996. Juoksulenkin pituus on nyky\xc3\xa4\xc3\xa4n 9,1 kilometri\xc3\xa4, vaikka reitti on alkuvuosista muuttunut v\xc3\xa4h\xc3\xa4n. Selk\xc3\xa4tien juoksu on yl\xc3\xa4koulun jokavuotinen perinne, joka juostaan kev\xc3\xa4isin. Monet oppilaat odottavat juoksua iloisin mielin, mutta osa oppilaista my\xc3\xb6s pelk\xc3\xa4\xc3\xa4 lenkille l\xc3\xa4ht\xc3\xb6\xc3\xa4. Matkan aikana on juomapisteit\xc3\xa4, joissa jaetaan vett\xc3\xa4 ja mehua._NEWLINE_Reitille varustauduttiin verkkareilla ja lenkkareilla, joka oli perusvarustus juoksemiseen. Jos sattui olemaan l\xc3\xa4mmin p\xc3\xa4iv\xc3\xa4, niin osa oppilaista juoksi shortsit jalassa. Lenkille l\xc3\xa4hdettiin my\xc3\xb6s farkutkin jalassa. Lenkin varrella on kaksi juottopistett\xc3\xa4, joissa juoksijat tai k\xc3\xa4velij\xc3\xa4t voivat juoda vett\xc3\xa4 tai mehua. Juottopisteet sijaitsevat Arom\xc3\xa4entiell\xc3\xa4 juuri Selk\xc3\xa4tien alussa ja toinen on Selk\xc3\xa4tien lopussa l\xc3\xa4hell\xc3\xa4 museorautatiet\xc3\xa4._NEWLINE_Vuoteen 2017 menness\xc3\xa4 poikien nopein aika 38.23 on Antti-Pekka Rannan nimiss\xc3\xa4 vuodelta 2006. Tytt\xc3\xb6jen paras aika on 42.52 Henna Aaltosen juoksemana vuonna 2003.\n_START_SECTION_\nRautarinki\n_START_PARAGRAPH_\nRautarinki on Humppilan yl\xc3\xa4asteen pihalla oleva monitoimikentt\xc3\xa4. Nimi \xc3\xa4\xc3\xa4nestettiin oppilaiden itse keksimien nimien kesken. Kent\xc3\xa4ll\xc3\xa4 voi pelata jalkapalloa, koripalloa, lentopalloa ja monia muita lajeja._NEWLINE_Idea rakentamiseen tuli koulun ja yleis\xc3\xb6n pyynn\xc3\xb6st\xc3\xa4, kun ennen oli vain koripallotelineet. Oppilailta ja muiltakin ker\xc3\xa4ttiin toiveita suunnitteluun. Rautaringin avajaisista uutisoitiin Forssan Lehdess\xc3\xa4 lauantaina 14.5.2016.\n_START_SECTION_\nUlkokuntosali\n_START_PARAGRAPH_\nUlkokuntosali valmistui 2016 kev\xc3\xa4\xc3\xa4ll\xc3\xa4. Sen suunnittelussa kysyttiin yl\xc3\xa4asteen oppilailta vinkkej\xc3\xa4 miten se voitaisiin toteuttaa. Kustannusarvio oli 90 000 euroa. Rahoitukseen tuli avustusta aluehallintovirastolta. Avustusta saatiin 25 000 euroa.\n_START_SECTION_\nOppilasjakauma\n_START_PARAGRAPH_\nHumppilan yl\xc3\xa4aste aloitti toimintansa vuonna 1995. Silloinen oppilasm\xc3\xa4\xc3\xa4r\xc3\xa4 oli melko suuri \xe2\x80\x94 108 oppilasta. Se on t\xc3\xa4h\xc3\xa4n menness\xc3\xa4 suurin oppilasm\xc3\xa4\xc3\xa4r\xc3\xa4, mit\xc3\xa4 t\xc3\xa4ss\xc3\xa4 koulussa on ollut. Vuosien 2016-2017 oppilasm\xc3\xa4\xc3\xa4r\xc3\xa4 on 88 oppilasta. Vuosina 1995-1998 koulun oppilasm\xc3\xa4\xc3\xa4r\xc3\xa4 oli laskussa. Vuosina 1999-2003 oppilasm\xc3\xa4\xc3\xa4r\xc3\xa4 on noussut noin 26 oppilaalla. Alkuvuosiin verrattuna oppilaiden lukum\xc3\xa4\xc3\xa4r\xc3\xa4 on laskenut n.20 oppilaalla. Vuonna 2016-2017 tytt\xc3\xb6j\xc3\xa4 on enemm\xc3\xa4n kuin poikia. Alkuvuosiin verrattuna tytt\xc3\xb6jen m\xc3\xa4\xc3\xa4r\xc3\xa4 on kasvanut n.10 oppilaalla ja poikien m\xc3\xa4\xc3\xa4r\xc3\xa4 laskenut n.35 oppilaalla. Opettajien m\xc3\xa4\xc3\xa4r\xc3\xa4 on pysynyt melko samana l\xc3\xa4pi vuosien \xe2\x80\x94 noin 10-12 opettajaa. \xc2\xa8_NEWLINE_Kyselytutkimuksen perusteella suurin osa oppilaista tulee Humppilan keskustasta, kylist\xc3\xa4 edustetuimpina ovat Ven\xc3\xa4j\xc3\xa4, Myllykulma ja Huhtaa._NEWLINE_Suurin osa koululaisita kulkee koulumatkansa polkupy\xc3\xb6r\xc3\xa4ll\xc3\xa4, mopoilla ja skoottereilla.'